b'\n_START_ARTICLE_\nAjman\n_START_PARAGRAPH_\nAng Ajm\xc4\x81n o Ujman (Arabic: \xd8\xb9\xd8\xac\xd9\x85\xd8\xa7\xd9\x86 Transliterasyon: \xe2\x80\x99ajm\xc4\x81n), ay isa sa pitong emirate o pangunahing lalawigan na bumubuo sa United Arab Emirates (UAE). Dahilan sa sukat na 260 kilometrong parisukat (260\xc2\xa0km\xc2\xb2), lumalabas na ito ang pinakamaliit na emirate pagdating sa sukat. Ang kapitolyo nito ay matatagpuan sa Ajm\xc4\x81n, na napaliligiran sa hilaga, timog at silangan ng Sharjah. Matatagpuan sa kahabaan ng Persian Gulf, nasa ilalim din ng pamamahala ng Ajman ang Masfut at Manama, dalawang maliit na enclave na pawang mga lupang pang-agrikultura. Humigit-kumulang 95% ng populasyon ay nakatira sa lungsod ng Ajman. Noong taong 1980, mayroon lamang 36,100 na bilang ng tao ang nakatira dito, ngunit patuloy na tumataas ang bilang taon-taon dahil sa tuloy-tuloy na pagdating at pagdami ng tao sa mga karatig na emirate tulad ng Dubai, Sharjah at iba pang karatig-bansa. Ang Ajman ay pinamumunuan ni Sheikh Humaid bin Rashid Al Nuaimi mula sa tribo ng Al Nuaimi.\n_START_SECTION_\nTalasanggunian\n_START_PARAGRAPH_\n1. Ajman (City and Emirate) - TEN Guide (UAE)'